אריאל וינטר

אריאל וינטר וורקמן (באנגלית: Ariel Winter Workman; נולדה ב-28 בינואר 1998) היא שחקנית ומדבבת אמריקאית. התפרסמה בשל דמותה כאלכס דאנפי בסדרת הטלוויזיה "משפחה מודרנית" ברשת NBC.

ביוגרפיה
וינטר נולדה בפיירפקס, וירג'יניה שבארצות הברית, בתם של קריסולה (לבית בטיסטאס) ושל גלן וורקמן. משפחתה נוצרית והיא ממוצא יווני מצד אימה, וממוצא גרמני מצד אביה. לה אח-למחצה ואחות-למחצה גדולים מנישואיו הראשונים של אביה, שאנל וורקמן וג'ימי וורקמן, שניהם שחקנים.

וינטר למדה בבית הספר "קמפבל הול" בלוס אנג'לס וסיימה את לימודיה ביוני 2016. באפריל 2016 היא התקבלה לאוניברסיטת קליפורניה בלוס אנג'לס (UCLA) ותכננה להתחיל ללמוד שם ברבעון הסתיו של 2016. עם זאת, ב-12 בספטמבר היא אישרה כי היא דחתה את שנת הלימודים ב-UCLA לסתיו 2017. על החלטתה ללמוד בקולג', היא הסבירה שתמיד התעניינה במשפטים, ושלדעתה תהנה. בשנת 2018, לאחר שנת לימודים אחת, וינטר לקחה הפסקה בלתי מוגבלת מהלימודים כדי להתמקד בקריירת המשחק שלה.

 קריירה 
הופעתה הראשונה בטלוויזיה הייתה בפרסומת של חברת "קול ויפ", חברה לייצור קצפת צמחית, כשהייתה בת 6. את תפקידה הראשון בטלוויזיה קיבלה כשהייתה בת 7, אז השתתפה בפרק אחד בסדרה "Listen Up". לאחריה השתתפה בתפקידים קטנים בסדרות אחרות כמו "ER", "בונז" ו"מונק", ושיחקה בתפקיד משני בסדרת הטלוויזיה של טורי ספלינג "עכשיו טורי" ברשת VH1. בנוסף, דיבבה בסדרת האנימציה "פיניאס ופרב" דיבבה את גרטשן.

ב-2009 לוהקה לתפקיד אלכס דאנפי בסדרת הטלוויזיה "משפחה מודרנית", בה שיחקה 11 עונות, עד לתום הסדרה באפריל 2020. במקביל לתפקיד זה היא לוהקה לתפקידים רבים בדיבוב. בין השאר דיבבה את מרינה בסדרת האנימציה של דיסני ג'וניור
"ג'ייק והפיראטים מארץ לעולם לא" וכן את דמותה של קארי קלי/רובין בסרט אנימציה המבוסס על הרומן הגרפי "באטמן: האביר האפל חוזר". כן שיחקה בדרמת הפשע "החיים הלוהטים בקראקטאון" בתפקיד של סוזי, בכיכובה של שאנין סוסאמון.

בשנת 2010 שיחקה בסרט האקשן "קילרים" בכיכובם של קתרין הייגל ואשטון קוצ'ר. בשנת 2011 שיחקה בסרט הקומי "הורה מלווה", ועל תפקידה הייתה וינטר מועמדת בשנת לפרס האמן הצעיר עבור השחקנית הטובה ביותר.

בשנת 2012 שיחקה בדרמה הקומית "רק אלף מילים" לצד אדי מרפי, ובסרט האימה "חתכים". באותה שנה לוהקה כסופיה, התפקיד הראשי בסדרה "הנסיכה סופיה הראשונה". הסדרה הושקה על ידי דיסני בינואר 2013, לאחר סרט פיילוט בשם "הנסיכה סופיה הראשונה: היה הייתה נסיכה". בשנת 2015 שיחקה בסרט הדרמה "אור בטוח" את דמותה של קייט, לצד ג'ונו טמפל. ב-2016 דיבבה את הנסיכה סופיה בסרט "אלנה והסוד של אוולור", שהוא סרט מקורי של ערוץ דיסני.

ב-2017 דיבבה את דמותה של דרדסית לילי בסרט האנימציה "דרדסים: הכפר האבוד".

חיים אישיים
באוקטובר 2012 הגישה אחותה של וינטר, שאנל וורקמן, בקשה להיות אפוטרופס שלה בשל טענות על התעללות פיזית ורגשית מצד האם. ב-5 במאי 2014 הודיע בית המשפט כי הבקשה התקבלה. במאי 2015 הודיעה וינטר בטוויטר כי היא שוחררה מהאפוטרופסות של אמה באופן סופי.

ביוני 2015, בגיל 17, עברה וינטר ניתוח להקטנת חזה.

וינטר היא חברה בכנסייה היוונית אורתודוקסית.

 פילמוגרפיה 
 קולנוע 
שנהסרטתפקידהערות2005קיס קיס בנג בנגהרמוני פיית' ליין הצעירה2006ג'ורג' הסקרןילדהדיבובבמבי 2אחות של תאמפרדיבובעידן הקרח 2: נמסים מצחוקדמויות שונותדיבובצלוייםדולי2008הודעה קטלניתאלי לייטוןספיד רייסרטריקסי הצעירההורטון שומע מישהודמויות שונותדיבוב2009Tales from the Catholic Church of Elvis!ילדה קטנהפיינל פנטסי 7מרלין וואלאסדיבובLife Is Hot in CracktownסוזיDuressשרה ברנטילדים למשולקרלה בנסוןגשם של פלאפלדמויות שונותדיבוב2010קילריםסאדיNic & Tristan Go Mega Degaליסה2011הורה מלווהסאליפיניאס ופרב הסרט: המסע אל היקום המקבילגרטשן / דמויות שונותדיבוב2012חתכיםגרייסטד, החוקר המבולבלשרהדיבובפארנורמןילדה חלולה ועליזהרק אלף מיליםליילהללא קרדיטThe Misadventures of the Dunderheadsאלה בגיל 92013באטמן: האביר האפל חוזרקארלי קלי / רוביןדיבובסקובי-דו: פחד במהכריסי דמוןדיבוב2014מר פיבודי ושרמןפני פטרסון2015Safelightקייט2017דרדסים: הכפר האבודהדרדסית לילידיבובThe Last Movie Starליל2023Tripped UpקאיTBACrimelandsקוקוDon't Log Offאנני

 טלוויזיה 
שנהסדרהתפקידהערות2005הקשיבו ליילדה קטנהפרק: "Last Vegas"פרדיהובופרק: "Halloween"2006מונקדונה קייןפרק: "Mr. Monk and the Astronaut"עכשיו טוריטורי בצעירותה5 פרקיםיריחוג'וליפרק: "Pilot"בונזליזפרק: "The Girl with the Curl"ניפ/טאקילדה קטנהפרק: "Reefer"2007ג'ורדןגווןפרק: "Faith"Shorty McShorts' Shortsטאפידיבוב; פרק: "Flip-Flopped"מחשבות פליליותקייטי ג'ייקובספרק: "Seven Seconds"2014-2007פיניאס ופרבגרטשן / דמויות שונותדיבוב; 18 פרקים2008הלוחשת לרוחותנטליפרק: "Imaginary Friends and Enemies"2009ERלוסי מור5 פרקיםהפינגווינים ממדגסקרילדה קטנהדיבוב; פרק: "What Goes Around / Mask of the Raccoon"אפרו סמוראי: התחיהסיו הצעירהדיבוב; סרט טלוויזיה של Paramount Network2020-2009משפחה מודרניתאלכס דאנפיתפקיד ראשי; (11 עונות); 223 פרקים2011Fred 2: Night of the Living Fredטליהסרט מקורי של ניקלודיאוןפיניאס ופרב הסרט: המסע אל היקום המקבילגרטשן / דמויות שונותדיבוב; סרט מקורי של ערוץ דיסני2015-2011ג'ייק והפיראטים מארץ לעולם לאמרינה בת היםדיבוב; 21 פרקים2013-2011הסרטים המצוירים של מינירוקסידיבוב; 2 פרקים2012-2011שעה מכושפתג'ני / גרייסי2 פרקים2012הנסיכה סופיה הראשונה: היה הייתה נסיכהסופיהדיבוב; סרט מקורי של דיסני ג'וניורליגת הצדק - הדור הבאמלכה אבודהדיבוב; פרק: "Coldhearted"2013-2012CollegeHumorדורה13 פרקים2018-2012הנסיכה סופיה הראשונהסופיהדיבוב; תפקיד ראשי (109 פרקים)2014הנסיכה סופיה הראשונה: קללת הנסיכה אייבידיבוב; סרט מקורי של ערוץ דיסני2016אלנה והסוד של אוולורדיבוב; סרט מקורי של דיסני ג'וניור וערוץ דיסניחוקי המרפי של מיילוג'קידיבוב; פרק: "The Wilder West"2019חוק וסדר: מדור מיוחדריגן ג'יימספרק: “The Darkest Journey Home”רובוט צ'יקןמריה / דמויות שונותדיבוב; פרק: "Ginger Hill in: Bursting Pipes"2020אלנה מאוולורסופיהדיבוב; פרק: "Coronation Day"2025The Sisters Grimmסברינה גריםדיבוב; 6 פרקיםHungryטדי

קישורים חיצוניים

הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:מדבבות אמריקאיות
קטגוריה:אמריקאים ממוצא יווני
קטגוריה:אמריקאיות שנולדו ב-1998
קטגוריה:אמריקאים שנולדו ב-1998